पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू के बीच बीते 24 घंटे में बदमाशों ने एक के बाद एक चोरी की 6 वारदातें कीं। पुलिस ने 6 अलग-अलग थानों में चोरी के ये केस दर्ज किए गए हैं। एयरपोर्ट रोड पर इंद्रविहार कॉलोनी स्थित सूने मकान का ताला तोड़कर बदमाशों ने सोने-चांदी के जेवर, एलईडी और गैस सिलेंडर चुरा लिए। कोहेफिजा पुलिस ने बताया कि बाल विहार रोड निवासी जीशान मलिक अपने बहन के यहां इंद्रविहार कॉलोनी में रहते हैं।
बीती 30 अप्रैल को वह परिवार के साथ मां के घर चले गए थे। सोमवार दोपहर घर लौटे तो दरवाजे का ताला टूटा था। इसी थाना क्षेत्र में लालघाटी निवासी विजय वाधानी की हार्डवेयर की दुकान में दूसरी वारदात हुई। सोमवार को उन्हें दुकान के ताले टूटने की सूचना मिली थी। बदमाश नल की टोटियां, मोटर, मिक्सर समेत अन्य सामान चुरा ले गए। वहीं, आदित्य नगर से बदमाशों ने मोहम्मद इरशाद के घर में तीसरी चोरी की। ऐशबाग, अशोका गार्डन व बैरसिया में 3 बाइक भी चोरी हुईं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn